**Megrendelt emlékezet: magyar kiállítások Auschwitzban, 1960/1965**

Blinken OSA Archivum, Centrális Galéria

2023. szeptember 14. – december 3.

Kurátor: Véri Dániel (KEMKI)

Tervezőgrafikus: Erdélyi Sarolta Ágnes, Illés Hajnalka

Kiállító művészek: Barabás Tibor, Hincz Gyula, Jovánovics György, Kass János, Kondor Béla, Konecsni György, Konfár Gyula, Péri József, Szász Endre

A kiállítás- és a könyvprojekt az 1960-as, első auschwitzi magyar kiállításon kiállított, teljesen elfeledett, azonban kivételes műalkotásokat, valamint az 1965-ös, ugyanott megrendezett állandó kiállításra megrendelt monumentális képzőművészeti gyűjteményt mutatja be. A roma holokauszttal foglalkozó legkorábbi magyar képzőművészeti alkotásokkal kiegészülve a mostani kiállítás rávilágít a téma az 1960-as évekbeli kiállításokon tapasztalható hiányára.

A kiállításnak a budapesti Blinken OSA Archivum részeként működő Centrális Galéria ad helyet, az az intézmény, amely 2004-ben rekonstruálta az auschwitzi magyar kiállítások történeti részeit. A projekt keretében 2023 áprilisában elkészült a 2004-es kiállítás online változatának rekonstrukciója. A kiállításhoz 2024-ben egy gazdagon illusztrált, 200 oldalas katalógus, a kiállításon bemutatott témákat részletesen tárgyaló monográfia készül, amelyet a CEU Press ad ki és terjeszt.

Blinken OSA Archivum | Centrális Galéria

Arany János u. 32., 1051 Budapest

kedd–péntek: 10:00–18:00

(Zárva a Verzió Filmfesztivál alatt, november 23–25.)

szervezők: Blinken OSA Archivum, Centrális Galéria, CEU Jewish Studies Program

partnerek: Közép-Európai Művészettörténeti Kutatóintézet (KEMKI), CEU Press, Tom Lantos Intézet